પોતાના કરિયરની 50મી ટેસ્ટ મેચ રમવાના કિનારા પર ઉભેલ રહાણેએ કહ્યું કે સંયમ ઇંગ્લેન્ડમાં સફળ થવા માટે ખુબ જ જરૂરી છે. પછી ભલે તમે બેટિંગ કરી રહ્યા હોવ કે બોલિંગ. તમારે એક જ સ્થાને લાંબા સમય સુધી બોલિંગ કરવાની હોય છે. હોઇ શકે છે કે, એક બેટ્સમેન તરીકે તમારે લાંબા સમય સુધી બોલને છોડવો પડી શકે છે. અમને ખુબ જ ખોટૂ લાગી રહ્યું છે કે, અમારા બોલરોએ સારી બોલિંગ કરી, પરંતુ અમે એક બેટિંગ ઓર્ડરમાં મદદ કરી શક્યા નહી. જ્યારે તમે પ્રવાસ પર હોવ છો ત્યારે ખુબ જ મહેનત કરો છો અને સારી તૈયારીઓ કરો છો. જો એક વિભાગ જ્યારે સારૂ પ્રદર્શન કરે છે તો ત્યારે બીજાની જવાબદારી બને છે કે તેનો બચાવ કરે.